મુખ્યમંત્રી વિજય રૂપાણી આજે ગુજરાત ગૌરવ યાત્રાને લઈને ઉમરેઠ તાલુકાના લાલપુરા ગામેથી આણંદ જીલ્લામા પ્રવેશી અહીમા ચોકડી પાસે ઓડ ચોકડી પાસે અને ઉમરેઠના વેરાઈ ચોકમાં તેઓનંુ સ્વાગત થનારુ હોઈ આ સમય દરમ્યાન કોઈ વિરોધ પ્રદર્શન જેવા કાર્યક્રમ થાય નહીં તે માટે પોલીસ દ્વારા ગતરાત્રીથી જ અલ્પેશ પુરોહીતના નિવાસ સ્થાને તેમજ વિદ્યાર્થીઓની હોસ્ટેલ પર પોલીસ ગોઠવી દઈ તેઓને નજરકેદ કરવામાં આવ્યા હતા અને ત્યારબાદ આજે નવ વાગ્યે પ્રદેશ યુથ કોંગ્રેસના મહામંત્રી અલ્પેશ પુરોહિત, હાર્દિક વસાવા, જયસિંગભાઈ ગોહીલ, રાજુભાઈ પરમાર, રોહીત જીગર, સંજય ડાભી, નિલેશ વાળા,પાટીદાર આંદોલન સમિતીનાં વરૂણ પટેલ,પાટીદાર વિદ્યાર્થી રક્ષા સમિતિનાં પિયુષ કાકડિયા, હિતાંસુ પટેલ,કૌશલ પટેલ,સ્મિત પટેલ,મિતાંશુ પટેલ,પ્રણવ પટેલ,સાહિલ પરમાર સહીત ૧૫ યુવકોની અટકાયત કરી વલ્લભવિદ્યાનગર પોલીસ મથકે લઈ જવામાં આવ્યા હતા જે અંગે ઉગ્રરોષ વ્યકત કરતા અલ્પેશ પુરોહીતે કહ્યું હતંુ કે મુખ્યમંત્રી વિજય રૂપાણી ઉમરેઠમાં આવતા હોય અને ૩૦ કિલોમીટર દૂર વલ્લભવિદ્યાનગરમાં યુથ કોંગ્રેસના કાર્યકરો અને પાટીદાર અનામત આંદોલન સમિતિનાં કાર્યકરો તેમજ પાટીદાર વિદ્યાર્થી રક્ષા સમિતીનાં કાર્યકરોને અટકાયતમાં લઈ પોલીસ મથકમાં ગોંધી રાખવા તે કયાંનો ન્યાય છે,જો સરકારને આટલીજ બીક લાગતી હોય વિરોધની અને તે જનતાના જવાબ આપી શકતી ના હોય તો રાજીનામું મૂકી દેવું જોઈએ.